# Gnomen virranhallinnan käyttöohje

Gnomen virranhallinta on Gnome-työpöydän istuntotaustaprosessi, joka hallinnoi kannettavan tai pöytäkoneen virrankäyttöasetuksia.

2006-2009
Richard Hughes (richard@hughsie.com)
2009.
Kaarina V. Sauna-aho (kaarina.v.sauna-aho@nomovok.com)
Richard Hughes

Tätä asiakirjaa saa kopioida, jakaa edelleen ja/tai muokata Free Software Foundationin julkaiseman GNU Free Documentation Licensen (GFDL) version 1.1 tai valinnaisesti myöhemmän version mukaisesti, ilman vaatimuksia muuttamattomista osioista ja etu- tai takakansiteksteistä. Kopion GFDL:stä voi nähdä napsauttamalla tätä linkkiä, tai lukemalla ohjeen mukana toimitetun COPYING-DOCS-nimisen tiedoston.

Tämä käyttöohje on osa Gnomen käyttöohjekokoelmaa ja levitetään GFDL-lisenssin alaisena. Jos haluat levittää tätä käyttöohjetta erillään kokoelmasta, voit tehdä sen liittämällä lisenssin kopion ohjeen mukaan, kuten lisenssin luku 6 sanelee.

Monet tuotteiden ja palveluiden nimet ovat tuotemerkkejä. Gnomen dokumentointiprojektissa nämä nimet pyritään kirjoittamaan suuraakkosin tai isolla alkukirjaimella, sikäli kun projektin jäsenet tietävät kyseisistä tuotemerkeistä.

ASIAKIRJA SEKÄ MUOKATUT VERSIOT ASIAKIRJASTA TARJOTAAN GNU FREE DOCUMENTATION LICENSEN EHDOIN SEKÄ YMMÄRTÄEN ETTÄ:

1. ASIAKIRJA TARJOTAAN SELLAISENAAN, ILMAN MINKÄÄNLAISTA KIRJATTUA TAI KONKLUDENTTISTA RAJATONTA TAKUUTA ASIAKIRJAN TAI SEN MUOKATUN VERSION VIRHEETTÖMYYDESTÄ, SOPIVUUDESTA KAUPALLISEEN KÄYTTÖÖN TAI TIETTYYN KÄYTTÖTARKOITUKSEEN TAI LOUKKAAMATTOMUUDESTA. TÄYSI VASTUU ASIAKIRJAN TAI SEN MUOKATUN VERSION LAADUSTA, TARKKUUDESTA JA TOIMIVUUDESTA ON KÄYTTÄJÄLLÄ. JOS ASIAKIRJA TAI SEN MUOKATTU VERSIO OSOITTAUTUU JOLLAKIN TAVALLA VIRHEELLISEKSI, KÄYTTÄJÄ (EI ALKUPERÄINEN KIRJOITTAJA TAI MUU TEKIJÄ) VASTAA PALVELUJEN, KORJAUSTEN TAI OIKAISUJEN KUSTANNUKSISTA. TÄMÄ VASTUUVAPAUSLAUSEKE ON EROTTAMATON OSA LISENSSIÄ. ASIAKIRJAN TAI SEN MUOKATTUJEN VERSIOIDEN KÄYTTÖ ON SALLITTUA VAIN TÄMÄN VASTUUVAPAUSLAUSEKKEEN NOJALLA; SEKÄ

2. MISSÄÄN OLOSUHTEISSA TAI MINKÄÄN OIKEUSLAITOKSEN ALAISUUDESSA, NIIN OIKEUSLOUKKAUKSISSA (MUKAAN LUKIEN HUOLIMATTOMUUS), SOPIMUS TAI MUUTOIN, ASIAKIRJAN TAI SEN MUOKATUN VERSION TEKIJÄ, ALKUPERÄINEN KIRJOITTAJA, KUKAAN AVUSTAJISTA, KUKAAN LEVITTÄJÄ TAIKKA KUKAAN TARJOAJA EI OLE VASTUUSSA KENELLEKÄÄN SUORASTA, EPÄSUORASTA, ERITYISESTÄ, TAPATURMAISESTA TAI VÄLILLISESTÄ VAHINGOSTA SISÄLTÄEN RAJOITUKSETTA VAHINGOT LIIKEARVON MENETYKSESTÄ, TYÖN KESKEYTYMISESTÄ, TIETOKONEVIRHEESTÄ TAI -HÄIRIÖSTÄ TAIKKA MISTÄÄN MUUSTA VAHINGOSTA TAI MENETYKSESTÄ, JOKA ILMENEE TAI LIITTYY ASIAKIRJAN TAI SEN MUOKATUN VERSION KÄYTTÖÖN EDES SILLOIN KUN OSAPUOLI ON OLLUT TIETOINEN TÄLLAISEN VAHINGON MAHDOLLISUUDESTA.

Richard
Hughes
richard@hughsie.com
2.0
2006-08-30

Richard Hughes richard@hughsie.com

Richard Hughes

## Palaute

Jos haluat ilmoittaa ohjelmavirheestä tai sinulla on ehdotuksia Gnomen virranhallintasovelluksesta tai tästä käyttöohjeesta, seuraa ohjeita Gnomen virranhallinnan yhteystietosivulta.

## Johdanto

Gnomen virranhallinnan istuntotaustaprosessi on virranhallintataustaprosessi Gnome-työpöytää varten

## Käyttö

Gnomen virranhallinta käynnistyy yleensä Gnomen käynnistyessä, mutta voit käynnistää Gnomen virranhallinnan itse seuraavasti:

Komentorivi

  Kirjoita `gnome-power-manager --verbose --no-daemon` ja paina Enter-näppäintä:

## Huomautusviestit

Kun Gnomen virranhallinta on käynnistynyt, seuraavat huomautukset saattavat näkyä.

### Virtajohto irrotettu

#### Gnomen virranhallinnan huomautus, kun virtajohto on irrotettu

Voit estää tämän huomautuksen muokkaamalla GConfista avainta `/apps/gnome-power-manager/notify/discharging`.

### Täysin ladattu

#### Gnomen virranhallinnan huomautus, kun kannettavan pääakku on täysin ladattu

Voit estää tämän huomautuksen muokkaamalla GConfista avainta `/apps/gnome-power-manager/notify/fully_charged`.

Uusi huomautus tulee vasta, jos akun latausaste putoaa alle 95 prosentin, ja sen jälkeen nousee täysille. Tämä estää joitakin koneita näyttämästä turhia huomautuksia, jos akku ilmoittaa lataustilansa virheellisesti.

### Virta matalalla

Kun akku on vähissä, saat seuraavan huomautuksen. Sinun kannattaa kytkeä verkkojohto pikaisesti.

#### Gnomen virranhallinnan ilmoitus, kun akku on vähissä

Voit estää tämän huomautuksen muokkaamalla GConfista avainta `/apps/gnome-power-manager/notify/low_power`.

### Virta kriittinen

Kun virta on vähissä, tietokone näyttää tämän ilmoituksen ja kertoo, mitä on tehtävä. Voit vaihtaa kriittisen virtatilan toimintoja asetuksista.

#### Gnomen virranhallinnan huomautus, kun virta on kriittisen alhainen

### Keskeytyksen epäonnistuminen

Kun keskeytys epäonnistuu, voit saada seuraavanlaisen ilmoituksen. Yleisin syy ilmoitukselle on se, että senhetkisellä käyttäjällä ei ole oikeuksia asettaa konetta keskeytys- tai lepotilaan.

#### Gnomen virranhallinnan huomautus, kun keskeytys epäonnistuu

Voit estää tämän huomautuksen muokkaamalla GConfista avainta `/apps/gnome-power-manager/notify/sleep_failed`.

## Tilastot

Tilasto-ohjelma luo kuvaajan kannettavan tietokoneen komponenttien virrankulutuksesta.

Tämä on poistettu Gnomen virranhallinnan informaatioikkunasta, koska tietorajapinta käyttää nyt DBUSia sisäisen IPC:n asemesta. Tämän ansiosta toiset sovellukset voivat kysellä ja näyttää dataa tarvittaessa.

### Virrankäytön historia siirryttäessä akkuvirrasta verkkovirtaan

Joitakin vaihtoehtoja tai diagrammeja ei välttämättä näy, jos tietokoneessasi ei ole tarvittavaa laitteistoa. Saatat myös nähdä laitteita, joita ei näy tässä (esimerkiksi UPS-laitteita), mutta niitä kohdellaan samalla tavoin kuin muitakin laitteita.

### Lataushistoria

Tämä diagrammi näyttää pääkomposiittiakun jäljellä olevan latauksen prosentteina. Jos sinulla on kannettavassa pääakun ohella lisäakku, tämä näyttää keskiarvon. Tämän diagrammin mukana ei ole selostetta.

### Virtahistoria

Tämä diagrammi näyttää pääkomposiittiakun latausvirtahistorian. Tämä viiva edustaa joko virtaa, jota käytetään järjestelmän akkujen lataamiseen, tai virtaa, jota järjestelmä käyttää akuista. Käyrän tulisi kulkea ylöspäin, kun suoritetaan paljon prosessoritehoa vaativia tehtäviä, ja alaspäin, kun järjestelmä on hiljaisena tai näyttö on himmennetty. Tämän diagrammin mukana on selsote, kun on otettu vastaan tapahtumia.

Et saa tietokoneesi nopeustietoja, jos se ei ole latautumassa tai kertynyttä latausta ei käytetä, tai jos tietokone on keskeytystilassa. Tämä johtuu laitteiston rajoituksista, koska nopeustiedot tulevat vain akun hallintasirusta, eivätkä emolevyn virranhallintasirusta.

### Arvioidun ajan historia

Tämä diagrammi näyttää pääkomposiittiakun lataushistoria-arvion. Tämä käyrä näyttää täyteen lataukseen vaadittavan ajan, tai ajan siihen, että lataus on käytetty. Tämän käyrän kuuluisi kulkea ylöspäin suhteessa nopeuden laskuun ja alaspäin suhteessa nopeuden nousuun.

## Asetukset

Asetusikkunasta voi säätää:

- Näytön kirkkautta verkkovirtaa ja akkua käytettäessä

- Joutenoloaika ennen näytön sammuttamista ja keskeytystilaa.

- Toiminnot, jotka suoritetaan kun kannettavan kansi on suljettu.

- Ilmoitusalueen kuvakekäytäntö

Jotkin liukusäätimet tai vaihtoehdot voivat olla estettyinä, jos GConfin toimintoavaimia ei voida kirjoittaa. Tämän avulla ylläpitäjät voivat lukita käyttäjien valittavissa olevia toimintoja.

### Verkkovirta-asetukset

#### Gnomen virrankäytön hallinnan verkkovirtavälilehti

### Akkuasetukset

#### Gnomen virranhallinnan akkuvälilehti

Tämän avulla voi vähentää tehokkaan tietokoneen virrankäyttöä kun kone on toimettomana tai kun täyttä kapasiteettia ei tarvita.

### Yleisasetukset

#### Gnomen virranhallinnan yleisvälilehti

### Istunnon ja järjestelmän toimettomuusajat

`gnome-screensaver` on istunnon taustaprosessi joka valvoo käyttäjän syötteitä, ja jos hiirtä ei ole liikutettu tai näppäimistöä painettu, aloittaa aikakatkaisun. Kun aikakatkaisun arvo saavuttaa `gnome-screensaver-preferences`-valinnoissa annetun arvon, sisäänkirjautuminen merkitään toimettomaksi istunnoksi. Tässä vaiheessa Gnomen virranhallinta suorittaa toimettomuusajalle määritetyt toiminnot, kuten vähävirtaisen tilan mahdollistamisen ja kannettavan näytön himmentämisen.

#### Istunnon toimettomuusajan aikakatkaisun muuttaminen `gnome-screensaver-preferences`-valinnoissa.

Heti kun istunto on merkitty toimettomaksi, Gnomen virranhallinta aloittaa oman järjestelmäaikalaskurinsa. Kun `gnome-power-preferences`-valinnoissa määritetty aikakatkaisun raja saavutetaan ja prosessorilla ei ole työkuormaa, toimettomuudelle määritetyt tehtävät suoritetaan. Yleensä nämä tehtävät ovat näytön sammuttaminen tai keskeytys- tai lepotila.

Asian selventämiseksi: `gnome-power-preferences`-valinnoissa olevien liukusäädinten arvot alkavat arvosta 1 minuutti istunnon aikakatkaisun jälkeen, koska on loogista että toimettomuustilalle määritettyjä tehtäviä ei voi suorittaa ennen kuin istunto on merkitty toimettomaksi. Jos muutat istunnon toimettomuuden aikakatkaisun rajaa `gnome-screensaver-preferences`-valinnoissa, liukusäädinten aloitusarvo `gnome-power-preferences`-valinnoissa muuttuu vastaavasti.

## Lisäasetukset

### Näytön kirkkaus himmennettynä

Voit muuttaa toimettoman kannettavan näytön kirkkautta muuttamalla GConf-arvoa `/apps/gnome-power-manager/backlight/idle_brightness`-valinnoissa.

### Näytön lukitseminen

Oletusarvoisesti Gnomen virranhallinta tukee yksinkertaista lukitusta. Tämä tarkoittaa, että näyttö menee lukituksi, kun kansi suljetaan tai järjestelmä siirtyy keskeytys- tai lepotilaan, mikäli gnome-screensaver-valinnoissa on valittu "Lock screen".

Tehokäyttäjiä varten on monimutkainen lukitusjärjestelmä, joka sallii lukitustavan muuttamisen erikseen kantta suljettaessa tai keskeytys- tai lepotilaan siirryttäessä. Tämän sallimiseksi on poistettava käytöstä seuraava GConf-avain:

- `/apps/gnome-power-manager/lock/use_screensaver_settings`

Silloin avaimista voidaan pakottaa näytönsäästäjän lukitustapa, kun suoritetaan toiminto:

- `/apps/gnome-power-manager/lock/blank_screen`

- `/apps/gnome-power-manager/lock/suspend`

- `/apps/gnome-power-manager/lock/hibernate`

Näytönsäästäjän lukitusmäärityksiä ei käytetä, ennen kuin yksinkertainen lukitusjärjestelmä palautetaan.

## Gnomen virranhallintasovelmat

### Kirkkaudensäätösovelma

Kirkkaudensäätösovelmalla käyttäjä voi vaihtaa kirkkautta väliaikaisesti muuttamatta perusasetuksia. Tämä voi olla hyödyllistä, jos kannettavassa ei ole kirkkaudensäätönäppäimiä, koska se helpottaa kirkkaudensäätöä.

#### Kirkkaudensäätösovelman pudotusvalikko.

Jos laitteistoasi ei tueta, liukusäädin ei ole käytettävissä.

### Estosovelma

Estosovelma antaa käyttäjän estää automaattisen keskeytystilan tietokoneen ollessa käyttämättömänä. Vanhat tai suljetut ohjelmat voivat vaatia tätä, esimerkiksi VMWare tai Matlab. Napsauta kuvaketta automaattisen keskeytystilan estämiseksi, ja napsauta sitä uudestaan normaalitilaan palataksesi.

#### Estosovelma estetyssä tilassa.

Älä käytä tätä sovelmaa jos käytät vain Gnomen ohjelmistoa. Ilmoita sen sijaan ohjelmavirheestä, jotta sovellus käyttäisi menetelmiä Inhibit() ja UnInhibit(), koska tämän pitäisi toimia.

## Usein kysyttyjä kysymyksiä

Nämä ovat kysymyksiä, joita kysytään usein sähköpostilistalla.

### Mikä on akun lataus?

Lataus tarkoittaa, kuinka paljon virtaa akku voi varastoida verrattuna valmistajan ilmoitukseen.

#### Tämä käyrä näyttää tyypillisen litiumioniakun latauksen muutaman sadan latauksen ja purun jälkeen.

### Mikä on keskeytystilan ja lepotilan ero?

Keskeytystila on virransäästöominaisuus, joka käyttää mahdollisimman vähän virtaa säilyttääkseen ohjelmatiedot tietokoneen muistissa. Kun kone on keskeytystilassa, laskentatoimintoja ei suoriteta, ennen kuin palataan normaalitilaan. Normaalitilaan palataan vasta, kun jokin ulkoinen merkki antaa käskyn, esimerkiksi jotain näppäintä painetaan. Keskeytystilaan siirtymiseen ja siitä palaamiseen menee yleensä muutama sekunti.

Keskeytystilassa käytetään yhä hieman akkuvirtaa, joten sitä ei suositella matalan latauksen toiminnaksi. Jos pöytäkoneesta katkaistaan verkkovirta tai akku tyhjenee, kesken olevat työt menetetään.

Lepotila tallentaa tietokoneen tilanteen täydellisenä kiintolevylle ja sammuttaa virran, jolloin tietokone näyttää sammutetulta. Tilasta palataan vasta, kun jokin ulkoinen merkki antaa käskyn, esimerkiksi jotain näppäintä painetaan. Lepotilaan siirtyminen ja siitä palaaminen voi viedä jopa minuutin.

### Näyttöni on rikki. Se käsittelee DPMS-tiloja standby ja off tilana 'no-signal', ja näyttö jää päälle.

On määriteltävä DPMS-keskeytystila, jota Gnomen virranhallinta käyttää. Käynnistä `gconf-editor`, ja muuta avaimet `/apps/gnome-power-manager/backlight/dpms_method_ac` ja `/apps/gnome-power-manager/backlight/dpms_method_battery` sellaiseen tilaan joka toimii, esimerkiksi standby, suspend tai off.

### Purkautumisaikani on aina virheellinen viallisen akun vuoksi. Mitä voin tehdä?

Saatat onnistua käyttämään latausprosenttia Gnomen virranhallinnan käytäntötietoina. Avaa `gconf-editor`, ja muuta avaimen `/apps/gnome-power-manager/general/use_time_for_policy` arvoksi false. Tämä on helppoa tehdä seuraavasti: `gconftool-2 --set --type bool /apps/gnome-power-manager/general/use_time_for_policy false`

Tämän pitäisi saada käytännöt toimimaan, mutta tietenkin jäljellä oleva aika on yhä virheellinen.

### Miten saan sovellukseni estämään tietokoneen automaattisen siirtymisen keskeytystilaan?

If your application is doing a long operation, you might want to disable the ability to suspend for a little while. You should use gnome-session if you really don't want the user to be able to suspend, or for the computer to save power by hibernating or suspending.

### Käytän ACPI:tä. Miksi tapahtumien rekisteröintiin (esimerkiksi verkkovirtajohtoa irrottaessa) menee niin pitkä aika?

Mahdollisia ongelmia on kaksi.

- HAL ei ehkä käytä lisäosaa, joka kaappaa ACPI-tapahtuman.

- BIOSissa voi olla vikaa, joka täytyy kiertää. Ole hyvä ja lähetä ilmoitus ohjelmavirheestä.

Ensimmäisessä tilanteessa yritä löytää pyörivät HAL-prosessit: `ps -eaf | grep hal`

Varmista, että prosessi `hald-addon-acpi` pyörii. Jos se ei pyöri, varmista että HAL on käynnistetty asetuksalla `--retain-privileges` `haldaemon`-komennon initscriptissä. Vaihtoehto on käyttää acpidiä käyttöjärjestelmän ytimen proc-tiedoston asemesta.

## Tietoja

Gnomen virranhallinnan on tehnyt Richard Hughes, richard@hughsie.com. Lisää tietoja Gnomen virranhallinnasta on Gnomen virranhallinnan web-sivuilla.

Jos haluat ilmoittaa ohjelmavirheestä tai tehdä ehdotuksia liittyen sovellukseen tai käyttöoppaaseen, noudata ohjeita Gnomen virranhallinnan ohjelmavirhesivulta.

Tätä ohjelmaa jaetaan GNU yleisen lisenssin (GPL-lisenssin) ehtojen mukaan sellaisina kuin Free Software Foundation on ne julkaissut; joko Lisenssin version 2, tai (valinnan mukaan) minkä tahansa myöhemmän version mukaisesti. Lisenssin kopio löytyy tästä linkistä, tai tiedostosta COPYING, joka on tämän ohjelman lähdekoodin mukana.